Malgūžių dvaras
Malgūžių dvaras (arba Malgūžės dvaras; vok. Malguschen) – buvęs dvaras Joniškio r., Kriukų sen., Malgūžių kaime, greta kelio  209  Joniškis–Žeimelis–Pasvalys , 24,2 km į šiaurės rytus nuo Joniškio, dešiniajame Švitinio upelio krante. Iki 1940 m. dvaras valdytas Malgūžės–Daunoravos atšakos Keizerlingų, įrašytas į Kultūros vertybių registrą, unikalus kodas 135. Išliko akmenų mūro svirnas, 2 akmenų mūro ūkiniai pastatai, 2 tvartai, buv. medinio gyvenamojo namo griuvėsiai (rūsys), bravoro griuvėsiai, parkas, tvenkiniai, kapinės.